Mourinho afviser Lyon - går efter job i Premier League | Clbold.dk
Champions League Anders Friis Daugbjerg 9. Oktober. 2019 kl. 19:58
Mourinho afviser Lyon - går efter job i Premier League
Mourinho har afvist et trænerjob i Lyon, da han jagter et job i Premier League, skriver det italienske medie Calciomercato.
Af daugbjerg 9. Oktober. 2019 kl. 19:58
Den ikoniske franske klub Lyon, skulle angiveligt have været i kontakt med den tidligere Manchester United-, Real Madrid- og Chelsea træner Jose Mourinho.
"The chosen one" var senest træner i Manchester United i 2018, hvor han blev fyret efter et 3-1 nederlag til rivalerne fra Liverpool. Siden har Mourinho afvist tilubd fra blandt andet Roma, Benfia og flere klubber i Kina.
På listen over afvisninger kan man nu også tilføje den franske klub Lyon, hvis man altså skal tro det italienske medie Calciomercato.
Det italienske medie skriver nemlig, at Lyons præsident Jean-Michel Aulas har taget kontakt til Mourinho indenfor de sidste to dage, hvor de to parter skulle have snakket sammen.
Calciomercato skriver, at Mourinho satte pris på håndsrækningen, men afviste jobmuligheden, da han er opsat på at finde sit næste hold i Englands Premier League, da Mourinhos familie stadig bor der.
Mourinho har for nylig blandt andet været sat i kontakt med London-klubben Tottenham.